
Ang bilis naman, parang kailan lang Disyembre na naman 
Pansin mo ba? Sumisilip na si Jose Mari Chan 

Ang bawat awit ay may dalang ibang galak sa 'ting damdamin 
Simoy ng hangin yumayakap din, o kay sarap namang damhin 


Gawin mo na, paingayin na pangkaroling na tambol, tansan, at lata 

Ating parol at Krismas tree, pagandahin natin nang magkasama 

Sa simbang gabi'y manalangin, magpasalamat sa Diyos, kay Kristong Hari 
Simpleng hiling sa Paskong darating, sana ay matupad natin 


Lutuin na, pagsaluhan na anumang kayang hain sa Noche Buena 
Sama-sama, sobrang saya pinapaningning ng ngiti buong pamilya 
Nagbibigayan, nagdadamayan, nagtutulungan, nagbabayanihan 
Ito ang tunay na diwa ng Pasko, sana ay isapuso natin ito 


Paparating na ang Pasko 

Magdiriwang ang kalangitan at buong mundo 

Kahit na wala na'ng magarang regalo 

Basta't magkasama, magkayakap tayo 

Ang tangi ko lang laan na aginaldo ay tunay na pag-ibig ko sa 'yo 


Kahit na wala na'ng magarang regalo 
Basta't magkasama, magkaisa tayo 
Ang tangi ko lang hiling na aginaldo ay kapayapaan sa mundo 

